Jussi Väinjärv
Väinjärv (ka Jussi Väinjärv, Veinjärv, Jussi Veinjärv) on eutroofne järv Harjumaal Kuusalu vallas. Järv asub Aegviidust 12,5 km põhjakirde pool. Väinjärve võitis omal ajal Lehtse parun Pruuna mõisnikult kaardimängus. Ta ehitas järvele vaiadel suvemaja, mis on pärast Teist maailmasõda hävinud. Väinjärv kuulub Jussi järvestiku koosseisu ja paikneb Põhja-Kõrvemaa looduskaitseala territooriumil.